Държавен вестник, бр. 60, 2017 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  60
НАРЕДБА № 8121з-920 
от 13 юли 2017 г.
за условията и реда за изплащане на обез-
щетенията по глава единадесета от Закона 
за Министерството на вътрешните работи
Раздел I
Общи положения
Чл. 1. С тази наредба се уреждат условията 
и редът за изплащане на обезщетенията по 
глава единадесета от Закона за Министер-
ството на вътрешните работи (ЗМВР).
Чл. 2. (1) Обезщетенията по глава еди-
надесета ЗМВР се изплащат по банков път 
по посочени от служителите или законните 
наследници банкови сметки.
(2) За изплащането на обезщетенията по 
ал. 1 се предоставя документ до съответния 
ръководител на структура по чл. 37 ЗМВР с 
информация за банковата сметка, издаден от 
съответната банка, по която да бъде извършен 
преводът. 
(3) Финансовото звено, обслужващо съот-
ветния служител, предоставя на получателя 
на обезщетението копие от изготвените му 
справки съгласно приложенията към насто-
ящата наредба.
Чл. 3. Справките за изплащане на обезще-
тенията (приложения към настоящата наредба) 
се изготвят от служител на съответното финан-
сово звено в два екземпляра и се утвърждават 
от ръководителя – разпоредител с бюджет, 
който е обслужвал финансово служителя. 
Чл. 4. (1) При прекратяване на служебно-
то правоотношение по искане на държавния 
служител или при негово виновно поведение, 
когато не е възстановил разходите по чл. 174, 
ал. 3 и 4 ЗМВР, неиздължената сума се удържа 
от обезщетението и другите вземания, които 
има право да получи с протокол – приложе-
ние № 1. 
(2) При дължими суми от служителите при 
прекратено правоотношение извън случаите по 
ал. 1 се изготвя и подписва споразумение за 
прихващане – приложение № 2. На служителя 
се изплаща разликата между определените 
обезщетения, намалени със задълженията на 
служителя към Министерството на вътреш-
ните работи (МВР).
Чл. 5. Обезщетенията по глава единадесета 
ЗМВР се отразяват в Автоматизираната инфор-
мационна система „Труд и работна заплата“ 
с изключение на присъдените по съдебен ред 
обезщетения и изплатените обезщетения на 
законните наследници на починали служи-
тели на МВР.
Раздел II
Обезщетения при прекратяване на служебното 
правоотношение
Чл. 6. При определяне размера на обезще-
тението по чл. 235, ал. 3, т. 2 ЗМВР годините 
на приравнения трудов стаж от трета и втора 
категория труд към първа категория труд се 
установяват съгласно приложения № 3 и 4.
Чл. 7. При повторно и при всяко следващо 
прекратяване на служебното правоотношение 
от броя на полагащите се месечни възнаг­
раждения, определени по реда на чл. 234, 
ал. 1 – 3 ЗМВР – към датата на прекратяване 
на служебното правоотношение се приспада 
броят на получените от служителите месечни 
възнаграждения на длъжности по чл. 235, 
ал. 1 ЗМВР при предишни освобождавания 
съгласно приложения № 5 и 6.
Чл. 8. Обезщетенията при прекратяване на 
служебното правоотношение по чл. 234, ал. 1 
и 2 ЗМВР се изплащат на основание получена 
в съответното финансово звено заповед за 
прекратяване на служебното правоотношение 
и утвърдена справка по образец – приложе-
ние № 7.
Раздел III
Обезщетение по чл. 234, ал. 8 ЗМВР за 
неизползван платен годишен отпуск
Чл. 9. Обезщетението за неизползван пла-
тен годишен отпуск по чл. 234, ал. 8 ЗМВР се 
определя пропорционално на прослуженото 
време за текущата година и неизползвания 
платен годишен отпуск за предходните години 
и се изплаща въз основа на:
1. заповед от ръководителя на структурата 
по чл. 37 ЗМВР за определяне на броя дни 
неизползван отпуск;
2. справка по образец – приложение № 8.
Раздел IV
Обезщетение по чл. 237 ЗМВР при незаконно 
прекратяване на служебното правоотношение
Чл. 10. (1) Обезщетението по чл. 237 ЗМВР 
се изплаща от съответното финансово звено, 
където е възстановен служителят при неза-
конното уволнение, срещу представени във 
финансовото звено:
1. окончателно решение за отмяна на за-
поведта за уволнение;
2. заповед на ръководителя на структурата 
по чл. 37  ЗМВР за размера на обезщетението.
(2) Обезщетението се изплаща след изготвя-
нето на справка по образец – приложение № 9.
Раздел V
Обезщетение за претърпяна телесна повреда 
или смърт съгласно чл. 238, ал. 1 и 2 ЗМВР
Чл. 11. (1) Обезщетението за претърпяна 
тежка или средна телесна повреда, причинена 
при или по повод изпълнение на служебни 
задължения по чл. 238, ал. 1 ЗМВР, както и 
обезщетението при смърт на държавен слу-
жител, загинал при или по повод изпълнение 
на служебните задължения по чл. 238, ал. 2 
ЗМВР, се изплаща въз основа на заповед на 
ръководителя на структурата по чл. 37 ЗМВР.